**Jacob L. Barnett** (s. 26. toukokuuta 1998 Indianapolis, USA) on jatko-opiskelija ja opiskelee teoreettisen fysiikan instituutissa (Perimeter Institute for Theoretical Physics) Waterloossa Kanadassa. Häntä pidetään ihmelapsena, ja hänen mitattu älykkyysosamääränsä on 170. Hän pääsi 10-vuotiaana opiskelemaan Indiana University -yliopistoon. 13-vuotiaana hän julkaisi ensimmäisen tutkimuksensa ja on nuorin astrofysiikan tutkimuksen tehnyt.

Barnett on muun muassa keksinyt oman versionsa suhteellisuusteoriasta, ja on opiskellut differentiaali- ja integraalilaskentaa, algebraa, geometriaa ja trigonometriaa.

Elämäkerta
----------

Hänen äitinsä Kristine Barnettin kirjoittamassa elämäkerrassa kerrotaan, että Jacob Barnettille oli kaksivuotiaana diagnosoitu autismi. Barnett ei käynyt tavallista koulua, vaan hänen vanhempansa opettivat häntä.  Asiantuntijat ja lääkärit ennustivat, että Barnettin tulevaisuus olisi hyvin synkkä, ja kysyttiin, oppisiko hän koskaan huolehtimaan itsestään, suorittamaan jokapäiväisiä tehtäviä tai edes lukemaan.

10-vuotiaana Barnett hyväksyttiin yliopistoon opiskelemaan.
Vuonna 2015 julkaistussa tutkimuksessaan Jacob Barnett ja Lee Smolin osoittavat, että hamiltonialaisessa näkemyksessä kvanttigravitaatioon on ongelma. Barnett oli tuolloin 13-vuotias ja on näin ollen nuorin astrofysiikan tutkimuksen julkaissut. Barnett on sittemmin tehnyt muitakin tutkimuksia kvanttimekaniikkaan liittyen.

Hän on kehittänyt myös omia teorioita. Eräs hänen teorioistaan on, että universumi ei ole litteä, kuten on oletettu, vaan kaarevan muotoinen.

Barnett kertoi "Forget What You Know" Ted Talk -puheessaan vuonna 2012 siitä, miksi jokaisen tulisi ajatella asioita omalla luovalla tavallaan, eikä hyväksyä koulussa opetettua tietoa itsestään selvyyksinä pidettyinä asioina. Vuonna 2015 "Be Original Already" The Igniste Conference -puheessaan hän kertoi jokaisen omien ideoiden merkityksestä. Hän käytti esimerkkinä fysiikkaa ja kvanttifysiikkaa ja niiden historiaa.

Opinnot
-------

Barnett aloitti vuonna 2013 teoreettisen fysiikan opinnot Perimeter Institute for Theoretical Physics'issä, Kanadan Waterloossa. Tämän oppilaitoksen tarkoituksena on tuottaa korkeasti koulutettuja ja erittäin motivoituneita jatko-opiskelijoita teoreettinen fysiikan edelläkävijöiksi. Hän suoritti siellä maisterin tutkinnon yhdessä vuodessa ja valmistui vuonna 2014. Hän oli tuolloin 15-vuotias ja nuorin, joka koskaan oli suorittanut kyseisen tutkinnon.*lähde?* Sen jälkeen hän on jatkanut opintojaan samassa instituutissa.

Lähteet
-------

1. ↑  Jake: Hanging Out with a Teenage Einstein *cbsnews.com*. Viitattu 26.10.2017.
2. ↑  Autistic boy, 12, with higher IQ than Einstein, develops his own theory of relativity.  *Daily Mail*, 24.3.2011. Artikkelin verkkoversio.
3. ↑  Kristine Barnett: *The spark : a mother's story of nurturing genius*. New York: Random House, 2012. ISBN 978-0812993370.
4. ↑  The Spark and Synesthesia: Savant Jake Barnett Calculates Using Colored Shapes. (Kirja-arvostelu) *Psychology today*, 16.5.2013. Artikkelin verkkoversio.
5. ↑  The Spark and the Hype.  *Sceptic*, 25.9.2013. Artikkelin verkkoversio.
6. 1 2  Jacob Barnett, boy genius *MacLean's*. Viitattu 26.10.2017.
7. ↑  "Autistic Genius" Jacob Barnett's story is touching, but how much money will be made off of is intelligence?.  *Canadian Startup News*, 6.11.2013. Artikkelin verkkoversio.
8. ↑
9. ↑  Barnett, J. ja Smolin, L. Fermion Doubling in Loop Quantum Gravity. 2015
10. ↑
11. ↑
12. ↑
13. ↑
14. ↑  About PSI: Perimeter Scholars International Perimeter Institute for Theoretical Physics. Viitattu 26.10.2017.
15. ↑  PSI Ceremony 2014 Perimeter Institute for Theoretical Physics.  Arkistoitu 7.4.2016. Viitattu 26.10.2017.
16. ↑  Jacob Barnett | Perimeter Institute Perimeter Institute for Theoretical Physics. Viitattu 26.10.2017.

Aiheesta muualla
----------------

* Jacob Barnett - Google Scholar-Sitaatit *scholar.google.com*.
* Jacob Barnett *YouTube*.

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
* WorldCat

 |
|  |
| Kansalliset | 
* Espanja
* Katalonia
* Israel
* Yhdysvallat
* Tšekki
* Puola

 |
|  |
| Tieteilijät | 
* Google Scholar
* MathSciNet
* ORCID
* zbMATH

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Jacob Barnett